**Spørgsmål til kapitel 7: Internationalt samarbejde**

**7.1**

Forklar indholdet i Bretton Woods-systemet.

**7.2**

Hvad er formålet med WTO?

Hvordan ser USA på WTO’s opdeling på rige lande og udviklingslande?

(Brug WTO’s hjemmeside; Jyllands-Posten, Erhverv, 31. juli 2019, side 10; Statistikbanken).

**7.3**

Hvilke hovedopgaver har henholdsvis IMF og IBRD?

**7.4**

Hvordan påvirkes et lands valutakurs af følgende faktorer:

* Et underskud contra et overskud på betalingsbalancen
* En højere rente end i udlandet
* En forventning om en højere indenlandsk inflation sammenlignet med udlandet.

**7.5**

Hvad er formålet med G7- og G20-møderne, og hvilke spørgsmål bliver diskuteret på møderne?

**7.6**

I lærebogens afsnit 7.5.1 nævnes, at EU-samarbejdet bygger på fire institutioner. Hvilke?

Hvilke andre centrale institutioner bør nu også nævnes (se f.eks. Lissabon-traktaten art. 13, TEU)?

**7.7**

Med udgangspunkt i lærebogens **figur 7.3** bedes du forklare, hvor langt EU’s medlemslande er kommet i integrationsprocessen.

**7.8**

Hvad var det oprindelige formål med EU’s fælles landbrugspolitik, og hvilke udfordringer har EU i dag med den fælles landbrugspolitik? (se f.eks. Jyllands-Posten, Erhverv Indland, 29. juni 2021).

Ved hjælp af ’EU Budget, Financial Report’ og ’Statistikbanken’bedes du finde ud af, hvor mange procent EU’s fælles landbrugspolitik har udgjort af EU’s samlede udgifter i de seneste 10 år.

**7.9**

Forklar indholdet i og formålet med Det Indre Marked.

**7.10**

Forklar indholdet i og formålet med Den Økonomiske og Monetære Union.

**7.11**

Hvilke EU-lande deltager i dag i eurosamarbejdet, og hvilke fordele og ulemper er der ved at være et euro-land?

**7.12**

Med udgangspunkt i de økonomiske/politiske midler, som lærebogen nævner i afsnit 1.6, bedes du forklare, på hvilke områder Danmark i dag selv kan udforme sin økonomiske politik, og på hvilke områder vores EU-medlemskab lægger bindinger på den økonomiske politik.

**7.13**

Hvad er den aktuelle status på BREXIT?